ai4bharat/Pralekha huggingface dataset:
وزارات ثقافت
میوزیم اور ثقافتی مقامات کی ترقی سے متعلق ادارے  نے آج ایک مختصر فلم ’اے رے آف جینئس‘ کے ساتھ ستیہ جیت رے صدی تقریبات کا افتتاح کیا
نئی دہلی، 2 مئی 2020 ۔ وزارت ثقافت کے تحت آنے والا میوزیم و ثقافتی مقامات کی ترقی سے متعلق ادارہ  نے آج ستیہ جیت رے کی صدی تقریبات کا افتتاح کرتے ہوئے ایک مختصر فلم ’اے رے آف جینئس‘ کو ڈیجیٹل طریقے سے لانچ کیا۔
ڈی ایم سی ایس کے سی ای او جناب راگھویندر سنگھ نے اس فلم کو آن لائن ریلیز کرتے ہوئے کہا کہ یہ مختصر فلم ستیہ جیت رے کی فلم سازی سے متعلق صلاحیتوں کے ساتھ ساتھ ادب، فن، موسیقی اور ڈیزائن میں ان کی قابل ذکر حصول یابیوں کو اجاگر کرتی ہے، جسے کولکاتہ اور ممبئی کے پیشہ وروں نے اس میں اجاگر کیا ہے۔ ایوارڈ یافتہ ڈائریکٹر انیرودھ رائے چودھری اور ایڈیٹر ارگھیا کمل مترا نے سندیپ رے اور سوسائٹی فار دی پریزرویشن آف ستیہ جیت رے آرکائیوز کی مدد سے یہ فلم بنائی ہے۔ اس فلم میں نیمائی گھوش کے ذریعے لی گئی شاندار تصویروں کو بھی شامل کیا گیا ہے، جو اس عظیم فلمکار کے تین دہائیوں پر مشتمل کام کو سلسلہ وار طریقے سے پیش کرتی ہے۔ یہ تصویریں دہلی آرٹ گیلری کی مدد سے حاصل کی گئی ہیں۔
جناب راگھویندر سنگھ نے مزید بتایا کہ ستیہ جیت رے پاتھیر پانچالی، چارولتا، ٹین کنیا، سونار کیلا اور ’اپو تریلوگی‘ جیسی فلموں کے ذریعے ہماری یادوں میں آباد ہیں۔ پاتھیر پانچالی ، کے ساتھ ہندوستانی سنیما کو عالمی پلیٹ فارم پر لانچ کیا گیا تھا۔ وزارت ثقافت کے ڈیولپمنٹ آف میوزیمس اینڈ کلچرل اسپیسز  نے موشن- پکچر ڈائریکٹر، رائٹر اینڈ السٹریٹر کی شکل میں کثیر جہتی صلاحیتوں کے مالک ستیہ جیت رے کو خراج عقیدت پیش کرنے کے لئے ’اے رے آف جینئس‘ کو پیش کرتے ہوئے خوشی کا اظہار کیا ہے۔ انھوں نے کہا کہ ہم اس اسکریننگ کے ساتھ ہی آج یعنی 2 مئی 2020 کو ستیہ جیت رے کی پیدائش صدی تقریبات کا افتتاح کریں گے۔
اس موقع پر ڈی ایم سی ایس کا ایک آفیشیل فیس بک پیج اور یوٹیوب چینل بھی لانچ کیا گیا، جو ستیہ جیت رے کی صدی تقریبات کے دوران دیگر سرگرمیوں کو پیش کریں گے۔ ناظرین درج ذیل لنک پر لاگ اِن کرتے ہوئے انھیں دیکھ سکتے ہیں اور لائک اور فالو کرسکتے ہیں۔
فیس بک پیج: https://www.facebook.com/A-Ray-of-Genius-Satyajit-Ray-Centenary-Celebrations-110004454032751/
یوٹیوب چینل: https://www.youtube.com/channel/UC3fwhFWVAjAXV5-T7q76Aaw/?guided_help_flow=5
ٹویٹر ہینڈل: https://twitter.com/a_dmcs
حکومت ہند کی وزارت ثقافت کے ماتحت ڈی ایم سی ایس کا قیام ہندوستان میں باوقار میوزیموں اور ثقافتی مقامات پر توجہ مرکوز کرنے کے ساتھ ساتھ میوزیموں  اور ثقافتی مقامات کو جدید طرز کا بنانے، انھیں فروغ دینے نیز انھیں سنوارنے کے لئے عمل میں آیا تھا۔
وزیراعظم کا دفتر
وزیر اعظم نے طبی تعلیم مادری زبان میں شروع کیے جانے کی ستائش کی
وزیر اعظم جناب نریندر مودی نے بھوپال میں طبی تعلیم ہندی میں شروع کیے جانے کی ستائش کی ہے۔ جناب مودی نے کہا کہ یہ تاریخی قدم لاکھوں طلبا کو اپنی زبان میں طبی تعلیم حاصل کرنے اور ملک میں مثبت تبدیلی لانے میں بااختیار بنائے گا۔ انہوں نے مزید کہا کہ اس سے طلبا کے لیے مواقع کے متعدد دروازے کھلیں گے۔
وزیر داخلہ جناب امت شاہ کے ایک ٹوئیٹ کو شیئر کرتے ہوئے، وزیر اعظم نے ٹوئیٹ کیا؛
’’طبی تعلیم کے شعبہ میں ہوئی یہ شروعات ملک میں ایک بڑی تبدیلی لانے والی ہے۔ اس سے لاکھوں طلبا جہاں اپنی زبان میں تعلیم حاصل کرسکیں گے، وہیں ان کے لیے مواقع کے متعدد دروازے بھی کھلیں گے۔‘‘
وزیراعظم کا دفتر
سابق وزیر اعظم اٹل بہاری واجپئی کی پورٹریٹ کی نقاب کشائی کے موقع پر وزیر اعظم کا خطاب
(نئی دلّی ، 12 فروری ؍سابق وزیر اعظم جناب اٹل بہاری واجپئی کے ایک پورٹریٹ کی نقاب کشائی آج پارلیمنٹ کے سینٹرل ہال میں صدر جمہوریہ ہند جناب رام ناتھ کوو ند نے کی ۔
نائب صدر جمہوریہ ہند جناب ایم ۔ وینکیا نائیڈو ، وزیر اعظم جناب نریندر مودی ، لوک سبھا کی اسپیکر محترمہ سمترا مہاجن اور دیگر متعدد مقتدر شخصیات اس موقع پر موجود تھیں ۔
وزیر اعظم نے اس موقع پر ایک اجتماع سے خطاب کیا ۔ وزیر اعظم نے ایک سلسلہ وار ٹوئیٹ میں کہا ہے کہ :
’’ اب سے آئندہ ، اٹل جی پارلیمنٹ کے سینٹرل ہال میں ہمیشہ رہیں گے ، ہمیں تحریک دیتے رہیں گے اور آشیر واد دیتے رہیں گے ۔
اگر ہم اٹل جی کی اچھائیوں کی بات کرنا شروع کریں ، تو اس کے لئے گھنٹوں گھنٹوں درکار ہوں گے ۔
اٹل جی کا ایک طویل سیاسی کرئیر رہا ہے ، انہوں نے کرئیر کا ایک طویل عرصہ اپوزیشن میں رہتے ہوئے بسر کیا ہے ۔
تاہم ، انہوں نے مفاد عامہ کے موضوعات اٹھانے کا سلسلہ جاری رکھا اور انہوں نے کبھی بھی اپنے نظریات سے رو گردانی نہیں کی ۔
اٹل جی تقاریر میں توانائی ہوا کرتی تھی اور ان کی خاموشی بھی یکساں توانائی کا سر چشمہ ہوا کرتی تھی ۔
ان کی مواصلاتی ہنر مندی لا ثانی تھی ۔ ان میں غضب کی طنز و مزاح کی حس موجود تھی ۔
۔ ۔ ۔ ۔ ۔ ۔
U . 904
وزیراعظم کا دفتر
راجستھان کے جھنجھنو میں افسوسناک حادثے کے باعث جانی اتلاف پر وزیر اعظم کا اظہار تعزیت اور پی ایم این آر ایف سے مدد کا اعلان
نئی دہلی، 19 اپریل 2022:
وزیراعظم جناب نریندر مودی نے راجستھان کے جھنجھنو میں ہونے والے افسوسناک حادثے کی وجہ سے ہونے والے جانی نقصان پر گہرے دکھ کا اظہار کیا ہے۔ وزیراعظم نے حادثے میں جاں بحق ہونے والوں کے لواحقین کو پی ایم نیشنل ریلیف فنڈ  سے دو دو لاکھ روپے اور حادثے میں زخمی ہونے والوں کو پچاس پچاس ہزار روپے امداد دینے کا بھی اعلان کیا ہے۔
وزیر اعظم کے دفتر نے ایک ٹویٹ پیغام میں لکھا:
"جھنجھنو میں ہونے والے افسوس ناک حادثے سے غمزدہ ہوں۔ سوگوار خاندانوں سے تعزیت۔ زخمیوں کو جلد صحت یاب ہونے کی دعائیں۔
پی ایم این آر ایف سے مرنے والوں کے لواحقین کو دو لاکھ روپے دیئے جائیں گے۔ زخمیوں کو 50 ہزار روپے دیئے جائیں گے: وزیر اعظم
ماحولیات، جنگلات اور موسمیاتی تبدیلی کی وزارت
قومی وسائل کارکردگی پالیسی ، 2019 کے مسودے پرعوامی صلاح و مشورے کی مدت میں توسیع
نئیدہلی ، 26 اگست / قومی وسائل کارکردگی پالیسی  کے مسودے کے نفاذ میں پیش رفت کو دیکھتے ہوئے ماحولیات ، جنگلات اور آب و ہوا میں تبدیلی کی وزارت نے اِس پر عوامی رائے کو مدعو کرنے کے لئے دی گئی مدت میں مزید ایک ماہ کی توسیع کرتے ہوئے 24 ستمبر ، 2019 ء کر دیا ہے ۔
وزارت نے عوام کے مفاد کو ذہن میں رکھتے ہوئے پالیسی کے مسودے کے خوش اسلوبی سے نفاذ میں تعاون کی غرض سے اس مدت میں توسیع پر رضا مندی ظاہر کی ہے ۔
اس سے پہلے وزارت نے 25 جولائی ، 2019 ء کو قومی وسائل کارکردگی پالیسی ، 2019 کا مسودہ جاری کیا تھا اور اس پر سرکاری / پرائیویٹ تنظیموں ، ماہرین اور شہریوں سمیت متعلقہ فریقوں سے رائے اور اُن کے مشورے طلب کئے تھے ۔
قومی وسائل کارکردگی پالیسی کا مسودہ  میں پائیدار ماحول اور یکساں اقتصادی ترقی ، وسائل کی سکیورٹی ، صحت مند ماحول  اور متنوع ماحولیات اور نباتاتی تنوع کےساتھ پائیدار مستقبل کا ویژین پیش کیاگیا ہے ۔ مسودہ قومی وسائل کارکردگی پالیسی ، جن اصولوں پر مبنی ہے ، اُن میں  پائیدار ترقیاتی اہداف کے حصول اور اس کی مقررہ حدود میں رہتے ہوئے بنیادی وسائل کے پائیدار سطح تک استعمال ،  وسائل کے موثر استعمال اور طریقۂ کار کے ذریعے کم مادے کے ساتھ زیادہ قدر کی تشکیل  زیاں کو کم سے کم کرنا  مادے کی سکیورٹی اور روز گار کے مواقع پیدا کرنا اور ماحولیات کے تحفظ اور بحالی کے مقصد سے مفید کاروباری ماڈل اپنانا شامل ہے ۔
قومی وسائل کارکردگی پالیسی کا مسودہ  وزارت کی ویب سائٹ پر دستیاب ہے ، جس پر عوام کی رائے اور مشورے طلب کئے گئے ہیں ۔ http://moef.gov.in/draft-national-resource-efficiency-policy2019-inviting-comments-and-suggestions-of-stakeholders-including-publicprivate-organization-experts-and-concerned-citizens/
۔۔۔۔۔۔۔۔۔۔۔۔۔۔۔۔۔۔۔۔۔۔

(Visitor Counter : 59
الیکٹرانکس اور اطلاعات تکنالوجی کی وزارت
کسانوں کو اُن کی زبان میں ’صحیح وقت پر صحیح معلومات ‘حاصل کرنے کی سہولت کے لئے ڈیجیٹل پلیٹ فارم کسان سارتھی لانچ کیا گیا
کسان ڈیجیٹل پلیٹ فارم کے توسط سے سائنسدانوں سے براہ راست زراعت اور متعلقہ شعبوں پر ذاتی صلاح و مشورہ کا فائدہ اٹھا سکتے ہیں-اطلاعاتی ٹیکنالوجی کے وزیر جناب اشونی ویشنو
الیکٹرونکس و اطلاعاتی ٹیکنالوجی کے وزیر جناب اشونی ویشنو اور زراعت و کسان بہبود کے وزیر جناب نریندر سنگھ تومر کے ذریعے مشترکہ طورپر آج ویڈیو کانفرنس کی توسط سے ہندوستانی زراعتی تحقیقاتی کونسل کے 93ویں یوم تاسیس کے موقع پر کسانوں کو ان کی اپنی زبان میں صحیح وقت پر صحیح معلومات حاصل کرنے کے لئے ایک ڈیجیٹل پلیٹ فارم’کسان سارتھی‘لانچ کیا گیا۔
پروگرام کی صدارت ماہی پروری ، مویشی پروری اور ڈیری کے وزیر جناب پرشوتم روپالا ، زراعت و کسان بہبود کے وزیر مملکت جناب کیلاش چودھری اور زراعت و کسان بہبود کی وزیر مملکت محترمہ شوبھا کرنڈلاجے نے کی۔
اس موقع پر الیکٹرونکس و اطلاعاتی ٹیکنالوجی کی وزارت کے سیکریٹری جناب اجےساہنی ، سیکریٹریاورجناب ابھیشیک سنگھ، ایم ڈی و سی ای او ، ڈیجیٹل انڈیا کارپوریشن اور ایم ای آئی ٹی وائی آئی سی اے آر اور ڈی اے آر ای کے اعلیٰ حکام موجود تھے۔ اس پروگرام کو ملک بھر میں کسانوں ، اسٹیک ہولڈرز اور آئی سی اے آر، ڈی اے آر ای،اطلاعات اور ٹیکنالوجی کی وزارت و کے وی کے شراکت داروں نے دیکھا۔
اطلاعاتی ٹیکنالوجی کے وزیر جناب ویشنو نے دور دراز کے علاقوں میں کسانوں تک پہنچنے کے لئے تکنیکی مداخلت کے ساتھ کسانوں کو بااختیار بنانے کی سمت میں کسان سارتھی کی اس پہل کے لئے زراعت و کسان بہبود کی وزارت اور الیکٹرونکس و اطلاعاتی ٹیکنالوجی کی وزارت کو مبارکباد دی۔ انہوں نے کہا کہ ڈیجیٹل پلیٹ فارم سے کسان سیدھے طورپر کرشی وگیان کیندر متعلقہ سائنسدانوں سے زراعت اور متعلقہ شعبوں پر ذاتی طور پر صلاح و مشورہ کرسکتے ہیں۔
جناب ویشنو نے آئی سی اے آر کے سائنسدانوں سے کہا کہ وہ کسان کی فصل کو ان کے کھیت دروازے سے گوداموں ، بازاروں اور ان جگہوں پر لے جانے کے علاقے میں نئی تکنیکی مداخلت پر تحقیق کریں، جہاں وہ کم سے کم نقصان کے ساتھ فروخت کرنا چاہتے ہیں۔ مرکزی اطلاعاتی ٹیکنالوجی کے وزیر نے یقین دہانی کرائی کہ الیکٹرونکس اور آئی ٹی وزارت ، مواصلات کی وزارت ، زراعت و کسان بہبود کی وزارت، ماہی پروری، مویشی پروری اور ڈیری کی وزارت کسانوں کو بااختیار بنانے میں ضروری تعاون مہیا کرنے کے لئے ہمیشہ تیار رہیں گی۔ انہوں نے یہ بھی بتایا کہ ریلوے کی وزارت فصلوں کو لانے اور لے جانے کے لئے لگنےو الے وقت کو کم سے کم کرنے کا منصوبہ بنارہی ہے۔
جناب ویشنو نے ہندوستانی زراعتی تحقیقاتی کونسل کو 93ویں یوم تاسیس پر مبارکباد دیتے ہوئے کہا کہ عزت مآب زراعت و کسان بہبود کی وزارت کے مرکزی وزیر جناب نریندر سنگھ تومر کی فعال قیادت اور رہنمائی میں کسان سارتھی پہل نہ صرف کسانوں کو اہل اطلاعاتی ضرورتوں کو پورا کرنے میں ، بلکہ آئی سی اے آر کی زراعت کو فروغ دینے، تعلیم اور تحقیقی سرگرمیوں میں بھی انتہائی سود مند ثابت ہوگی۔
صحت اور خاندانی بہبود کی وزارت
دلی ، اوڈیشہ ،تلنگانہ اور مغربی بنگال کے وزرائے اعلیٰ کے نام وزیر صحت کا مراسلہ ، آیوشمان بھارت - پی ایم جے وائی میںشرکت کی درخواست
آیوشمان بھارت جیسی بصیرت افروز اسکیم کے فوائدتمام تر ناداروں اور کمزور حیثیت کےافراد تک پہنچنے چاہئیں: ڈاکٹر ہرش وردھن
نئیدہلی6 جون۔ صحت اور کنبہ بہبود کے وزیر ڈاکٹر ہرش وردھن نے وزارت صحت کی ذمہ داریاں سنبھالنے کے فوراََ بعد دلی ،اوڈیشہ ،تلنگانہ اور مغربی بنگال کے وزرائے اعلیٰ کے نام ایک مراسلہ ارسال کیا ہے اور اس کے ذریعہ ان سے گزارش کی ہے کہ و ہ حکومت ہند کی فلیگ شپ صحتی تحفظ اسکیم آیوشمان بھارت پردھان منتری جن آروگیہ یوجنا  میں شرکت کریں اور ہاتھ بٹائیں۔ انہوں نے جناب اروند کیجریوال ، جناب نوین پٹنائک اور محترمہ ممتا بنرجی سے بھی گفتگو کی ہے ، جو بالترتیب دلی ،اوڈیشہ اور مغربی بنگال کے وزرائے اعلیٰ ہیں۔ وزیر موصوف تلنگانہ کے وزیر اعلیٰ کے چندر شیکھرراؤ سے بھی گفتگو کریں گے ۔
تینوںریاستیں اور مرکز کے زیر انتظام علاقےمذکورہ حکومت ہند کی اسکیم میں ابھی تک شریک نہیں ہوئے ہیں یعنی  میں ان کی شرکت ہونی باقی ہے ، اس سلسلے میں اظہار خیال کرتے ہوئے وزیر موصوف نے کہا کہ یہ بات ازحداہم ہے کہ آیوشمان جیسی بصیر ت افروز اسکیموں کا فائدہ ملک کے تمام نادار اور کمزور افراد تک پہنچنا چاہئے ۔ انہوں نے کہا ہے کہ وہ بقیہ ریاستوں اور مرکز کے زیر انتظام علاقوں کو بھی اس امر کو یقینی بنانے کے راغب کریں گے اور کوشش کریں گے کہ وہ اس اسکیم کے فوائدکو اپنے عوام تک پہنچائیں اور اس امر کو یقینی بنائیں کہ کوئی بھی مستحق شخص اس کے فوائد سے محروم نہ رہ جائے ۔
اپنے مراسلے میں وزیر صحت نے کہا ہے کہ صاف وشفاف امور اور اعمال کے ذریعہ 32 ریاستوں اور مرکز کے زیر انتظام علاقوں میں نادار افراد پر مشتمل آبادی کے ایک بڑے طبقے کو اس اسکیم کے فوائد تک رسائی حاصل کرنے میں آسانی ہوئی ہے اور ان ریاستوں اور مرکز کے زیر انتظام علاقوں نے اس اسکیم کو تسلیم کرلیا ہے ۔ یہ اسکیم کامیابی کے ساتھ چل رہی ہے اور کروڑو ں لوگوں کو مالی امداد بہم پہنچا رہی ہے ۔ تمام تر افراد سے اسکیم میں شرکت کرنے کی درخواست کرتے ہوئے ڈاکٹر ہرش وردھن نے کہا کہ ریاستوں کو وسائل حاصل ہوں گے ۔قومی سطح پر رسائی آسان ہوگی ، جدید نوعیت کے تکنیکی پلیٹ فارم مہیا ہوں گے اورعالمی سطح کی تجزیاتی سہولتیں بغیر اضافی لاگت کے حاصل ہوں گی ۔ جعلی نگرانی اورکنٹرول نظام سے حفاظت ہوگی اور دیگر ریاستوں کے بہترین طریقہ ہائے کا ر کی جانکاری حاصل ہوسکے گی اور مساوی نوعیت کی حفظان صحت سہولتیں فراہم ہوں گی۔ وزیر موصوف نے کہا کہ ریاستی حکومتوں کو امداد باہمی کے اصول پرمبنی رفاقت کی بنیاد پر مالی وسائل وافر لچک کے ساتھ فراہم کرائے جائیں گے ۔
ڈاکٹر ہرش وردھن نے اشارہ کیا کہ کے نفاذ سے نہ صرف ریاستوں کو فائدہ ہوگا بلکہ تمام افراد اورشراکتداروں کو بھی اس کافائدہ حاصل ہوگا۔ اس اشتراک کے حتمی مستفدین ، نادار اور کمزور حیثیت کے افراد ہوں گے ۔ خدمات کی آسان بہم رسانی کی وجہ سے ریاستوں کو ہسپتالو ں کے ملگ گیر نیٹ ورک سے فائدہ حاصل ہوگا اور وہ اپنی ریاست میں بیرون ریاست سے آئے ہوئے افراد کو بھی خدمات فراہم کرسکیں گی۔ڈاکٹر ہرش وردھن نے ریاستی حکومتوں کو ان کی اپنی اسکیموں کو آیوشمان بھارت کے ساتھ مربوط کرنے کے سلسلے میں تمام تر امداد اورتعاون کی یقین دہانی کرائی ۔تاحال  کے تحت اسپتالوں میں 27 لاکھ 28ہزار 196 استفادہ کنندگان کو بھرتی کیا جاچکاہے اور تین کروڑ 56 لاکھ 7 ہزار 288 ای – کارڈ جار ی کئے جاچکے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-2318
(Visitor Counter : 33
کامرس اور صنعت کی وزارتہ
کامرس اور صنعت کے وزیر مملکت جناب سوم پرکاش نے پی ایم گتی شکتی کی پیش رفت کا جائزہ لیا
اکتوبر 2021 میں اس کے آغاز کے بعد سے، نیٹ ورک پلاننگ گروپ ، پی ایم گتی شکتی کے ادارہ جاتی ڈھانچے کے تحت، پچھلے ایک سال میں 41 میٹنگیں منعقد کی جاچکی ہیں اور پی ایم گتی شکتی کے اصولوں کے مطابق 61 پروجیکٹ کا تجزیہ اور جانچ کی جاچکی ہے ۔ ان پروجیکٹوں کاتعلق سڑک، ریلوے، صنعتی راہداری، قدرتی گیس، بندرگاہوں اور شہری بنیادی ڈھانچے سے ہے۔
وزیر مملکت نے پی ایم گتی شکتی کے تحت ’’پورے حکومتی نقطہ نظر‘‘ کو اپنانے کی ستائش کی اور اور ملک کی ہمہ گیر ترقی کے لیے مربوط منصوبہ بندی اور ہم آہنگ عمل درآمد کی ضرورت پر زور دیا۔
اس بارے میں جانکاری دی گئی کہ مختلف وزارتیں اب پی ایم گتی شکتی این ایم پی کو اختراعی طریقوں سے اپنا رہی ہیں اور ایم/او ریلویز اور ایم او آر ٹی ایچ اب 2000 سے زیادہ اشیا کے شیڈس تک سڑک کے رابطے کے منصوبے تیار کر رہے ہیں۔ اسی طرح کوئلہ، اسٹیل، کھاد، بندرگاہوں اور خوراک اور عوامی نظام تقسیم جیسے شعبوں میں بنیادی ڈھانچے سے متعلق خدمات میں 156 اہم خلاء کی بھی نشاندہی کی گئی ہے۔ جدید ترین 5 جی نیٹ ورک کے عمل آوری کے لئے رول آؤٹ کے لیے، ٹیلی کام کا محکمہ اور ریاستی حکومتیں 5 جی سیل کی تنصیب کے لیے مناسب اسٹریٹ کی شناخت کے لیے این ایم پی کا استعمال کر رہی ہیں۔
سماجی شعبے کی منصوبہ بندی میں نمایاں پیش رفت ہوئی ہے۔ 14 سماجی شعبے کی وزارتیں/محکمے اب پی ایم گتی شکتی کے تحت شامل کیے گئے ہیں جن میں پنچایتی راج کی وزارت، صحت اور خاندانی بہبود کی وزارت، ڈاک کامحکمہ، اسکولی تعلیم اور خواندگی کا محکمہ ،اعلیٰ تعلیم کا محکمہ، ثقافت کی وزارت ، ہاؤسنگ اور شہری امور کی وزارت، دیہی ترقی کی وزارت، خواتین اور بچوں کی بہبود کی وزارت وزارت، قبائلی امور کی وزارت، نوجوانوں کے امور کا محکمہ، کھیلوں کا محکمہ، ہنر کے فروغ اور صنعت کاری کی وزارت اور آیوش کی وزارت شامل ہیں۔
ریاستوں کے ساتھ ان کے تجربات، بہترین طور طریقوں اور وزیر اعظم گتی شکتی کے وژن پر بات چیت کرنے کے لیے آئندہ مہینوں میں 6 زونز یعنی شمالی، وسطی، جنوب، مغرب، مشرقی اور شمال مشرق میں علاقائی ورکشاپس منعقد کرنے کا منصوبہ تیار گیا ہے۔ ان ورکشاپس میں مرکز اور ریاستی سطحوں پر بنیادی ڈھانچے اور سماجی شعبے کی وزارتوں/محکموں کے ساتھ بات چیت، لاجسٹک پالیسیوں کی تشکیل، عمل درآمد اور نگرانی، شہری ترقی کے لیے سٹی لاجسٹکس کے منصوبے، مختلف ریاستوں میں لاجسٹک ایزی  جائزے، 2023، اور بات چیت شامل ہوگی۔ اوربڑے منصوبوں سے متعلق ریاستی سطح کے مسائل پر تبادلہ خیال کیا جائے گا۔
سٹرک ٹرانسپورٹ اور شاہراہوں کی وزارت
بھارت  سیریز
ملک میں اسٹیشن کے بدلنے پر بلارکاوٹ گاڑیوں کی منتقلی کی سہولت فراہم کرنے کیلئے سڑک ٹرانسپورٹ وشاہراہوں کی وزارت نے 26 اگست 2021 کو جی ایس آر 594  شائع کیا جس کے بعد مرکزی موٹر گاڑیوں کے ضابطہ، 1989 میں ’’بھارت  سیریز‘‘ نام کے نشان کا نیا رجسٹریشن شروع کیا گیا ہے۔ اسے 15ستمبر 2021 سے نافذ کیا گیا ، بی ایچ سیریز کو مزید بہتر کرنے اور اس کے دائرہ کا ر کو بڑھانے کی کوشش کے طور پر سڑک ٹرانسپورٹ اور شاہراہوں کی وزارت نے 14دسمبر 2022 کو جی ایس آر 879 نوٹیفکیشن شائع کیا اور بھارت  سیریز کے رجسٹریشن والے نشان سے متعلق ضابطوں میں ترمیم کی جس کے بعد ریگولر رجسٹریشن مارک والے موجودہ اہل افراد بھی بی ایچ سیریز کے رجسٹریشن والے نشان حاصل کرسکتے ہیں۔
بھارت  سیریز کو این آئی سی کے ذریعے تیار کردہ واہن ایپلی کیشن کے حصہ کے طور پر نافذ کیا گیا ہے۔ سڑک ٹرانسپورٹ اور شاہراہوں کی وزارت نے بی ایچ سیریز رجسٹریشن کیلئے 2دسمبر 2021 کو ایک ایڈوائزری جاری کی اور اسے ابھی تک کُل 26 ریاستوں / مرکز کے زیرانتظام علاقوں میں نافذ کیا گیا ہے۔ مرکزی موٹر گاڑیوں کے ضابطے، 1989 کا نفاذ ریاستی حکومتوں / مرکز کے زیر انتظام علاقوں کی انتظامیہ کے دائرہ اختیار میں آتا ہے۔
یہ جانکاری سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک سوال کے تحریری جواب میں دی۔
-----------------------
ش ح۔ق ت۔ ع ن
U NO: 8198
(Visitor Counter : 45
کوئلے کی وزارت
مہاندی کول فیلڈس لمیٹد نے ہنرمندی ترقیات پروجیکٹوں کے لئے مفاہمتی عرضداشتوں پر دستخط کیے
نئی دہلی، 28 اکتوبر 2021:
کوئلے کی وزارت کے تحت مہاندی کول فیلڈس لمیٹڈ  نے بھوبنیشور میں قائم سینٹرل انسٹی ٹیوٹ آف پیٹروکیمکلز انجینئرنگ ایند ٹکنالوجی کے ساتھ 1.38 کروڑ روپئے کے بقدر سرمایہ کاری سے متعلق دو مفاہمتی عرضداشتوں پر دستخط کیے ہیں۔ ایم سی ایل نے یہ قدم اپنی سی ایس آر پہل قدمی کے تحت کانکنی کے علاقوں کے آس پاس واقع مواضعات میں رہنے والے نوجوانوں کو ہنرمندی ترقیات کی تربیت فراہم کرانے کے لئے اٹھایا ہے۔
ان دو سی ایس آر پہل قدمیوں – ’اڑان‘ اور ’سہیوگ‘ سے آس پاس واقع مواضعات کے 40 نوجوانوں کو فٹر/ الیکٹریشین ٹریڈس میں دو سال کی کل وقتی آئی ٹی آئی تربیت اور 30 دیویانگ جنوں کو چھ مہینے کے ہنرمندی تربیت پروگرام میں شامل ہونے میں مدد حاصل ہوگی۔
ایم سی ایل کی جانب سے جی ایم  جناب پی کے چکرورتی اور سی آئی پی ای ٹی کی جانب سے پرنسپل ڈائرکٹراور ہیڈ جناب پی کے ساہو نے ان مفاہمتی عرضداشتوں پر دستخط کیے۔
وزیراعظم کا دفتر
وزیراعظم نے پلوامہ کے شہیدوں کو خراج عقیدت پیش کیا
نئی دہلی، 14 فروری 2020، وزیراعظم جناب نریندر مودی نے پچھلے سال پلوامہ میں ہوئے خوفناک دہشت گرد حملے میں جانِ عزیز قربان کرنے والے شہیدوں کو خراج عقیدت پیش کیا۔ ٹوئٹر پر اپنے پیغام خراج عقیدت میں وزیراعظم نے کہا کہ پلوامہ حملے میں شہید ہونے والے وہ جانباز تھے، جنہوں نے اپنی زندگیاں ہمارے ملک ہندوستان کی حفاظت اور خدمت کے لئے وقف کردی تھی۔ ہندوستان ان کی شہادت کو کبھی فراموش نہیں کرسکے گا۔
۔۔۔۔۔۔۔۔۔۔۔
م ن۔ س ش۔ن ا۔
U- 766
(Visitor Counter : 67
وزارت اطلاعات ونشریات
ہندوستان قصہ گوؤں کی سرزمین: ہندوستانی فلم سازوں کو انتہائی ذاتی کہانیوں پر توجہ مرکوز کرناہوگا، جان بیلی
ایسا دکھ رہا ہے کہ ہندوستانی سنیما، علاقائی زبانوں میں فلموں کی پیداوار کی جانب بڑ ھ رہا ہے: امت کھرے
’’سنیما لوک تنتر‘‘ موجودہ رجحان ہے: ہندوستان میں فلم سازی کی جمہوریت کاری: پرسون جوشی
سری فورٹ آڈوٹوریم میں وزارت اطلاعات ونشریات کے زیر اہتمام منعقدہ اکیڈمی آف موشن پکچر آرٹس اینڈ سائنسز کے صدر جناب جان بیلی کے ساتھ خصوصی بات چیت
نئی دہلی،28؍مئی،اشتراک کے امکان تلاش کرنے کے مقصد کے پیش نظر وزارت اطلاعات ونشریات نے آج یہاں نئی دہلی کے سری فورٹ اکیڈمی آف موشن پکچر آرٹس اینڈ سائنسز کے صدر جناب جان بیلی کے ساتھ ایک خصوصی بات چیت کا اہتمام کیا۔ یہ اجلاس جناب بیلی کی پریس کے ساتھ بات چیت کے بعد منعقد ہوا۔
اس اجلاس میں جان بیلی نے اکیڈمی آف موشن پکچر آرٹس اینڈ سائنسز میں ہندوستانیوں کی رکنیت میں اضافے کی ضرورت پر زور دیا۔ انہوں نے اکیڈمی میں رکنیت کے تنوع کو دوگنا کرنے کے لئے اکیڈمی کے ذریعے کئے گئے اقدامات پر روشی ڈالی اور کہا کہ ہندوستان مواقع ، چیلنجوں اور تنوع کی طاقت کو متحد کرنے کے مواقع کی صحیح معنوں میں نمائندگی کرتا ہے۔ بات چیت ،ماس میڈیا کے متعدد اداروں کے فلم سازوں اور طلباء کے ساتھ ملاقات کے ذریعے اکیڈمی کے صدر جناب بیلی کے نہ صرف بات چیت کا موقع حاصل ہو ا بلکہ فلم سازی کی بہت ساری تکنیکوں کا بھی پتہ چلا اور اس سے عالمی معیار کا مواد پیدا کرنے اور اس کے تئیں سمجھ پیدا کرنے میں بھی مدد ملی۔ جناب بیلی نے خود پر خاتون سنیماٹو گرافرس کے پڑے اثرات کے بارے میں بتایا ۔ انہوں نے اسے قصہ گوؤں کی سرزمین قرار دیتے ہوئے فلم سازوں کے لئے انتہائی ذاتی کہانیاں کہنے کی ضرورت پر بھی روشنی ڈالی۔ انہوں نے اکیڈمی کے ساتھ اشتراک کے لئے ہندوستان کے ذریعے ظاہر کئے گئے جوش وخروش اور خواہش کا بھی اعتراف کیا۔
وزارت اطلاعات ونشریات کے سکریٹری جناب امت کھرے نے ہندوستان کے طول وارض میں پھیلی کثیر تعداد میں صلاحیتوں کے بارے میں بتایا اور انہوں نے یہ بھی کہا کہ علاقائی زبانوں میں فلمی بنائی جارہی ہیں۔ انہوں نے مختلف ریاستوں کے ذریعے فلم سازوں کو دی جانے والی ترغیبات پر روشنی ڈالی اور امید ظاہر کی کہ جناب بیلی اور اکیڈمی کا ساتھ پوری دنیا میں ہندوستانی فلم سازوں کو اپنے فن کا مظاہرہ کرنے میں مدد ملےگی۔
فلم سرٹیفکیشن اینڈ ایپلیٹ ٹرائیبونل کے چیئرپرسن جسٹس منموہن سرین نے جناب جان بیلی کی شاندار سنیماٹوگرافر کے طور پر حصولیابیوں پر روشنی ڈالی۔
سینٹرل بورڈ آف فلم سرٹیفکیشن کے چیئرمین جناب پرسون جوشی نے بتایا کہ ہندوستان میں رو ز مرہ کی زندگی میں سنیما کتنا اثر ڈالتا ہے اور یہاں تک کہ سنیما سے زندگی کے فلسفے حاصل کئے جارہے ہیں۔ انہوں نے ٹیکنالوجی کے ذریعے اور رسائی میں اضافہ کرکے ’’سنیما لوک تنتر‘‘ - بھارت میں سنیما کی جمہویت کاری کے موجودہ رجحان پر روشنی ڈالی۔ انہوں نے ہندوستانی سنیما میں جذبات اور گانوں کی اہمیت کے بارے میں بھی باتیں کیں، جو مغربی دنیا کی فلموں سے بہت ہی مختلف ہے اور انہوں نے مغرب میں ہندوستانی سنیما کی صلاحیتوں کو تسلیم کرانے کے لئے سامعین کو حساس بنانے کی ضرورت پر بھی زور دیا۔ انہوں نے سنیما کو مل جل کر دیکھنے کی اہمیت اور بھارت کے بین الاقوامی فلمی میلے جیسے میلوں کی اہمیت کے بارے میں بھی باتیں کیں۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-2219
(Visitor Counter : 139
محنت اور روزگار کی وزارت
غیر منظم ورکروں کے لیے بیمہ یوجنا
عام آدمی بیمہ یوجنا کو پردھان منتری جیون جیوتی بیمہ یوجنا  اور پردھان منتری سرکشا بیمہ یوجنا  کے ساتھ یکم جون ، 2017 ء سے ضم کر دیا گیا ہے ۔ البتہ ، سال 23-2022 ء کے لیے بیمہ یوجنا کی خاطر بجٹ تخمینے میں 10 لاکھ روپئے کی ایک ٹوکن رقم مختص کی گئی تھی اور پچھلے بجٹ میں کوئی فنڈ مختص نہیں کیا گیا ۔
23 سمبر ، 2018 ء کو آیوشمان بھارت – پردھان منتری جن آروگیہ یوجنا  کے آغاز کے ساتھ، راشٹریہ سواستھ بیمہ یوجنا  کو ، اس میں شامل کر لیا گیا اور خط افلاس سے نیچے  کے 22 لاکھ استفادہ کنندگان اور 11 دیگر زمروں کے افراد کو آر ایس بی وائی میں شامل کیا گیا تھا ، انہیں اب اے بی – پی ایم جے اے وائی کے تحت فائدہ فراہم کیا جا رہا ہے ۔ مالی سال24-2023 ء کے لیے بندھوا مزدوروں کی باز آباد کاری کی مرکزی سیکٹر کی اسکیم کی خاطر بجٹ تخمینہ اور استعمال ہونے والا فنڈ  بالترتیب 10 کروڑ روپئے اور 10.60 لاکھ روپئے ہے ۔ شجر کاری کرنے والے مزدوروں کے لیے  بجٹ تخمینہ اور استعمال ہونے والا فنڈ بالترتیب 60 کروڑ روپئے اور 15 کروڑ روپئے ہے ۔
حکومت کے ذریعے غیر منظم ورکروں کی پنشن اسکیم - پی ایم-ایس وائی ایم یوجنا میں اندراج کے لیے حکومت کی طرف سے کی گئی کارروائی کی تفصیلات درج ذیل ہیں:
- سکریٹری اور جوائنٹ سکریٹری اور ڈی جی ایل ڈبلیو کی سطح پر ریاستوں/ مرکز کے زیر انتظام علاقوں کے ساتھ وقتاً فوقتاً جائزہ میٹنگ کا انعقاد۔
- پی ایم – ایس وائی ایم اسکیم کے لیے اندراج کی مہم کو فروغ دینے کے لیے ریاستی کامن سروسز سینٹر  کے سربراہوں کے ساتھ باقاعدہ میٹنگوں کا انعقاد ۔
- نئی خصوصیات کا آغاز: رضاکارانہ اخراج ، غیر رضاکارانہ اخراج ، بحالی ماڈیول، دعوے کی صورتِ حال اور اکاؤنٹ اسٹیٹمنٹ ۔
- غیر فعال کھاتوں کی بحالی میں 1 سال سے 3 سال تک کی توسیع
- پی ایم-ایس وائی ایم اور ای-شرم کا دو طرفہ انضمام
- بیداری پیدا کرنے کے لیے ایس ایم ایس مہم: ای شرم سے فائدہ اٹھانے والوں میں بیداری پیدا کرنے کے لیے 18-40 سال کی عمر کے ای شرم کے تحت رجسٹرڈ اہل صارفین کو 7 کروڑ ایس ایم ایس بھیجے گئے
- سوشل میڈیا پر وسیع مہم کا آغاز
- 7 مارچ سے 13 مارچ ، 2022 ء تک پنشن ہفتہ کا انعقاد
- پی ایم – ایس وائی ایم اسکیم کے تحت اندراج سے متعلق ریاستوں کے چیف سکریٹریوں کو خطوط
- آجر کو پی ایم – ایس وائی ایم پنشن اسکیم کے تحت اپنے عملے کا پریمیم ادا کرنے اور اندراج میں اضافہ کرنے کی ترغیب دینے کے لیے عزت مآب ایل ای ایم کے ذریعے ڈونیٹ-اے-پنشن ماڈیول کا آغاز۔
- پنشن اسکیم کی رسائی کو بڑھانے کے لیے ڈی ایف ایس ، پی ایف آر ڈی اے ، این آئی پی ایف پی کے ساتھ میٹنگوں کا انعقاد ۔
یہ معلومات محنت اور روزگار کے مرکزی وزیر مملکت جناب رامیشور تیلی نے لوک سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U.No. 7430
(Visitor Counter : 29